《巡社纪事》
清代·谭垣

夙驾淡溪东，遥指搭楼路。曲涧架小桥，红英冒绿树。

社厝隐云林，笆篱深深护。堂中列图鼎，典则犹可数。

帝德浃雕题，覆育时煦妪。番黎沾化久，爱戴深且固。

童子四五人，能诵诗书句。咨询实可欣，奖劝不妨屡。

众番亦欣然，笑请轩车驻。

作者简介：谭垣，字牧亭，号桂峤，江西龙南人。清乾隆十三年 （1748）进士，乾隆二十九年（1764）五月任凤山知县。缉盗安民，尤重建设。秩满，士民伐石纪绩。